Ще изминем 21 000 км през 13 страни.
От Ушуая през Аржентина и Чили до пустинята Атакама,
нагоре към Ла Пас, преди да пресечем езерото Титикака,
продължавайки през Андите до Колумбия, оттам - до Панама,
през Централна Америка и Мексико, до Лос Анджелис 100 дни по-късно.
РЪС МАЛКИН, РЕЖИСЬОР
Ще им дадем видеокамери.
Ще имат камери и микрофони на каските,
за да снимат, докато карат.
Това път ли е? Боже.
Д. АЛЕКСЕЙНИЪН, РЕЖИСЬОР
На трети мотор ще е операторът Клаудио.
С Ръс ще пътуваме в два електрически пикапа
с операторите Джими,
Антъни и Тейлър, които ще помагат и с логистиката.
Ще снимаме момчетата от колите,
ще се срещаме по границите,
но иначе те ще пътуват сами.
КОПАКАБАНА, БОЛИВИЯ
Копакабана.
Дойдохме тук снощи. Не ми беше добре.
Лимфните ми възли бяха подути, казах си:
"Пипнал съм някаква болест".
Тази сутрин съм по-добре.
13 747 КМ ДО ЛОС АНДЖЕЛИС
Отново напускаме Боливия. Благодарим, Боливия.
Боливия е много различна от Чили и Аржентина.
С много съвременна и съвсем различна култура е.
Да.
Невероятно е колко високо стигнахме.
Да, страхотно.
Като знаем откъде тръгнахме, доста път сме изминали.
Прекосихме Аржентина, Чили и Боливия.
Сега отиваме в Перу.
А в Перу се намира Мачу Пикчу.
От дете мечтая да посетя Мачу Пикчу.
Ето ни. Намираме се в Перу.
Пътуваме към Пуно.
Езерото Титикака.
Като ученици доста се смеехме на това име.
Да.
Не сме се променили много.
Вярно е.
Някои никога не порастват.
ЧУКУИТО, ПЕРУ
Искаме да видим Мачу Пикчу.
Но преди това ще посетим няколко места,
включително този интересен обект до езерото Титикака.
Какво е това място, Максим?
Какво е то ли? Построили са го инките.
МАКСИМ, ПРОДУЦЕНТ
Казва се "Инка Уйо". - "Уйо".
"Уйо"... "Инка", тоест "на инките".
"Уйо" означава мъжки полови органи.
Ясно. - Подходяща дума - "Уйо".
Така е. - Хубаво.
Сега се нарича "Храмът на плодовитостта".
Такъв е в очите на съвременните перуанци.
Красивата изработка сочи, че е важна постройка.
Означава, че е храм или дом на курака -
ръководна административна фигура.
Може да е било място, където посетителите са отсядали.
На това място е създадена империята на инките.
Вероятно точно тук, на езерото Титикака.
Ясно.
Тази каменна зидария е важна структура.
Доста е разрушена, но се виждат основите.
Тук идват хора с проблеми с плодовитостта.
И оправят ли се?
Да, така казват. Много жени, които раждат близнаци,
твърдят, че са идвали тук и са сядали на тези гъби.
Имаш нужда от още плодовитост ли?
Поеми я, Юън.
Не го мислех, изплъзна ми се.
Ако заснемеш тези двамата,
ще стане съвсем ясно що за място е това.
Онези двамата ей там.
Приятел, това не е нужно. Знам, че ме обичаш. Не.
Недей така. Не.
Не.
Не го прави.
Не. Не. - Възбужда се.
Видя ли колко съм плодовит сега?
Видя ли, че онова куче не ме оставяше на мира? Невероятно.
Истина е, действа.
Хубава гледка.
Хубаво място.
Днес пътуваме към град Куско, който се намира на около 390 км.
Днес ще видим резервата за кондори.
Там ги лекуват и ги връщат обратно в природата.
Това е резерватът "Кочауаси".
Това там е андски кондор.
ПИТЪР, "КОЧАУАСИ"
Занимаваме се най-вече с тях. - Боже.
Кондорът е най-голямата птица в света.
В Перу е символ на здраве и безсмъртие.
Ранени ли ги носят при вас?
Да. - Така ли?
Някои са пострадали по време на фестивала "Яуар".
На този фестивал...
Връзват краката им за гърба на бик.
И кондорите свършват със счупени криле,
рани по краката, даже...
Понякога със счупени вратове.
Умират в битката. - Това се прави...
Нелегална традиция. Бикът представлява испанците.
А кондорът - инките.
Това е древното значение на битката между тях.
Когато спечели бикът,
годината ще е лоша.
Ако кондорът победи,
ще е добра година.
Хората инвестират в определени посеви.
Това не е правилно.
Кондорът е потърпевшият.
Да. - Разбира се.
Не обичам да виждам големи диви животни, затворени в клетки,
зад решетки.
Но в този случай искрено вярвам,
че се опитват да ги лекуват и да ги пуснат.
Боже, виж колко е голям този.
Видяхте полета на кондора.
Невероятно.
Тези две птици са андски гъски.
Избират си партньор и остават с него до края на живота си.
Връзката между тях е толкова силна,
че когато единият умре,
другият партньор умира от мъка.
Или още по-зле -
самоубива се.
Наистина? - Не!
Така е. - Нима?
Хвърля се от скалите, от горната част...
Не размахва криле и пада на земята.
Боже. - Божичко.
Не си струва да живееш без партньора си.
Затова ги смятат
за символ на любовта и верността.
Ще ми е тъжно, но...
Ще го направиш ли? - За Оли?
Да. - Няма да ми се живее.
Да. Значи ще го направиш.
Не съм сигурен дали ще се хвърля от скала.
Бих избрал друг начин.
Вълнувам се, че довечера
ще хванем влака за Мачу Пикчу.
ОЛАНТАЙТАМБО, ПЕРУ
Харесва ми тази стара камбана. Навява ми спомени.
Пази се.
До Мачу Пикчу с влак. По-добре не може.
Но да, типично е за Мачу Пикчу.
Цял влак само до това място.
Ще е хубаво да поседим във влак два часа.
По пътя към Мачу Пикчу. Боже.
Не е за вярване.
Беше на един плакат на стената в училище.
В час си мечтаех за него. Винаги съм искал да го посетя.
Наистина много се вълнувам.
Мачу Пикчу е на около 2400 м.
Поради ограничения достъп до него
са построили тази линия, по която се стига за два часа.
Невероятно е, че хванахме влака.
Обикновено, когато имаме срок, закъсняваме с ден или два.
Но този път пристигнахме навреме, преоблякохме се, качихме се.
Пътуването беше приятно.
Сега е 22:00 ч.
АГУАС КАЛЕНТЕС, ПЕРУ
Сутринта ще станем в 4:00 ч.
В 4:30, за да излезем в 5:00 ч. и да се опитаме да стигнем до Мачу Пикчу.
И...
Не ми се вярва, защото винаги съм искал да го видя.
Мечтал съм да дойда тук.
Утре отивам на това важно място.
Не мога да повярвам, че сме тук. Че аз съм тук.
Лека нощ на всички.
МАЧУ ПИКЧУ
Мачу Пикчу. Ден в Мачу Пикчу.
Казват, че е най-добре да посетиш Мачу Пикчу по изгрев.
Затова тръгваме рано.
5:20 Ч.
Не е ли страхотно? Само виж. - Невероятно е, нали?
Изведнъж се озовахме... Пейзажът е съвсем различен.
Прилича на джунгла.
Не ми харесва. Автобусът минава много близо до ръба.
Защо съм до прозореца?
Струваше си да станем рано. Първи сме.
Натам ли е? Да, благодаря. - Нагоре.
Извинете, накъде е Мачу Пикчу?
Наближаваме ли?
Започнахме да се изкачваме. А на височина над 2400 м
това не е като разходка в парка.
Не знам колко още остава.
Господи. - Не знаеш къде...
Краката ми вече се загряха.
Върви нагоре, а аз ще сляза. Защото може малко...
Не, ще дойда с теб. - Недей.
Няма проблем. - Няма да пропуснеш това.
След вас. - Трябва ни почивка.
Добре.
Успех. - Благодаря.
Юън върви много бързо. Аз не мога така.
Краката ми вече не стават за такива неща.
Продължаваме. Все по-нагоре. Дано да го видим оттук.
До Портата на слънцето има около 45 мин път нагоре.
После ще вървим от тази страна.
Трудно ми е да говоря.
Колко жалко, че не може всички да го видят, защото на ден само 2500 души
могат да дойдат тук, така че сме привилегировани.
Вероятно е построен през 13-и век.
Остава скрит до повторното му откриване през 1911 г.
Толкова много исках да го видя.
Не му се вижда краят. Може би е само за смелчаци
и няма да е претъпкано, както долу.
Здравейте.
Едно, две, три.
Готово. - Благодаря.
Благодаря.
Боже. Не очаквах точно това да се случи тук, горе. Добре.
За снимката.
Не знаех, че от другата страна се стига до Портата на слънцето за четири дни.
Така че, когато стигнахме, имаше около 50-60 души...
Направихме нещо като фотосесия.
Чудесно. Приятен път. - Благодаря.
Къде ще седнем?
Да слезем по-надолу по пътеката.
Мисля, че ще... Да.
Може да разваля удоволствието на всички.
Как сте? Здравейте. - Как сте?
Да, няма проблем. - Благодаря.
Тези облаци няма да се вдигнат скоро.
Ще видя още една забележителност.
Здравейте. - Добро утро.
Тук се подписваш, че си наясно с риска.
Така.
Толкова е рисковано, че се подписваш на влизане,
а после и на излизане.
Не мога да повярвам колко е стръмно. Боже.
Не се бутайте.
Мостът. - Мостът.
Има стъпала надолу. Издялани са в скалата.
Боже, невероятно е.
Затворено е, защото хората идвали,
навеждали се надолу, правели си селфита
и още куп щури, глупави неща.
Ще извадим късмет. Прояснява се.
Така изглежда, нали? След още един час
може да извадим късмет. - Да.
Ето го.
Ще обърна камерата.
Невероятна гледка. Щастлив съм, че го виждам.
Не е за вярване, че стояхме тук, а той си е бил там.
Но не го виждахме.
Конкистадорите разрушили много градове на инките,
но добре че не открили Мачу Пикчу.
Най-накрая стигнахме. Ето там е Мачу Пикчу.
А облаците се вдигнаха. Колко е красиво!
Вълнуващо е, че се изкачихме дотук и видяхме това. Освен това...
Това, че трябваше да почакаме, беше хубаво.
Разгледахме околността и поговорихме,
опитахме се да си го представим.
Видяхме снимките и после изведнъж ни се откри.
Умопомрачително е. Изумително.
Поразително е.
Зашеметяващо.
Много археолози смятат, че това е дворецът
на императора на инките Пачакути,
а други мислят, че е храм.
Невероятно е.
ОЛАНТАЙТАМБО, ПЕРУ
Нов ден, нов късмет.
Добре.
Олантайтамбо, довиждане, тръгваме.
Отдавна не е валяло. Може за пръв път да караме в дъжд.
Мокър чакъл. Много трудно.
Вече 39 дни сме по пътя от Ушуая до Лос Анджелис.
За три дни трябва да стигнем в Аякучо, където сме уговорили
среща с едно племе доста навътре в джунглата.
АЯКУЧО, МАЧУ ПИКЧУ
С тъга напускаме Мачу Пикчу.
Беше невероятно преживяване.
Да, иска ми се днес само да карам мотора
и да си припомням какво видяхме в Мачу Пикчу вчера.
Да мисля какъв съм късметлия, че успявам да сбъдна мечтите си
да видя нещо подобно.
Чакайте. Там трябва да завием надясно.
Чудя се...
Надявам се да не се окаже, че е някакъв дълъг черен път.
Чакъл.
Мисля, че този черен път е около 13 км.
Доста е натоварен.
Това е магистралата на Перу. М6 на Перу.
С М като "мръсна".
По...
Опръска ли те? - Невероятно.
Ще погледнеш ли?
Оцапал е каската ти.
Целият ме опръска.
Може да е хлъзгаво.
Много е хлъзгаво.
Мамка му, падна.
Добре ли си, Юън?
Този пряк път е чудесен.
Боже.
Готов ли си? Хвани под дисагите. Едно...
Под тях или някъде отдолу.
Едно, две, три.
Браво!
И така.
Благодаря.
Две.
Добре ли сте? - Комедия от грешки.
Добре съм. Благодаря ви.
Гледай. Като малък оазис.
Караме по известното Шосе 35 от Абанкай до Аякучо.
Това е отдалечен планински район с много завои и пътуването ще е велико.
ЛОС АНДЖЕЛИС
В Лос Анджелис сме. Кактуси.
Да, Лос Анджелис. - Лос Анджелис.
И така, беше ми приятно.
Да.
Благодаря за всичко. Бе незабравимо.
Беше хубаво отново да пътуваме заедно.
Отново сме на 4114 м надморска височина.
И...
Невероятна гледка.
Карахме... Сякаш се движехме само нагоре.
Нали? - Да.
Така беше цяла сутрин. Значи сме използвали много...
Имаме 41% заряд след 74 км,
а остават 110 км до мястото, където отиваме.
Затова дано да има нанадолнище скоро.
Когато караме надолу, моторите се зареждат.
Като хибридните коли са. Вътре има мотори,
които презареждат батерията.
Тоест можем да караме повече и по-бързо.
Добре презареждаме, човече.
Готово. Презареждаме.
По пътя видяхме велосипедист,
който караше бързо нагоре по хълма.
Помислихме си, че това е много трудно.
Когато приближихме, осъзнахме, че е само с един крак.
Здравейте.
Удивително.
За колко време изкачи хълма?
Три часа. - Три часа.
Три часа. - Браво, човече. Това е невероятно.
Шестдесет километра.
100 километра.
ЮБЕР, ПАРАКОЛОЕЗДАЧ
Обръщаш и се връщаш.
120 км.
Много хубаво.
Той е перуански параолимпиец и ще участва в олимпиада.
В коя дисциплина? - Пътно.
Пътно колоездене.
Да.
Добре тренира тук. - Има невероятни планини.
Пострадал е при катастрофа и е загубил крака си чак до бедрото.
Претърпях катастрофа през 2012 г.
Имам опит в рехабилитацията
и знам как в един момент си много отчаян,
защото катастрофата е променила живота ти.
Питаш се накъде ще тръгне животът ти. Как ще се справяш?
Какво ще правиш след това?
Мисля, че най-важното нещо, което трябва да постигнеш след травмата,
е да се опиташ да се върнеш към някакъв вид нормален живот.
Да приемеш, че имаш болежки, но няма да позволиш те да те определят.
Да решиш, че ще продължиш напред.
Това е направил той. И ето, отива на олимпиада.
Невероятно.
50 км в едната посока и 50 км обратно. Това е програмата му.
Обаче изкачването е много тежко. Боже.
Адски тежко е на велосипед.
Какво остава, ако си с един крак.
Какъв невероятен човек! Голям късмет е, че се срещнахме с него.
На върха на света.
АНДАВАЙЛАС, ПЕРУ
Наближаваме Андавайлас
и ни остават още 240 км до Аякучо.
Благодаря.
Добре ли е? - Да.
Става ли?
Да. Благодаря.
Да заредим. - Имаме 160 км...
Робот. - Прави се на робот.
И така.
Ето така. Добър ли е?
Хайде, да тръгваме.
Трябва да продължим с шоуто на пътя.
През последните дни карането е невероятно.
Изкачваме се и се спускаме...
Стигаме до 4000 м, връщаме се на 2500 м, пак се изкачваме на 4000 м
и се връщаме на 2500 м по тези чудесни пътища.
Асфалтът, пейзажът, гледките...
Гледаме долините отгоре,
докато се спускаме все по-надолу към долините и градовете.
Просто е невероятно.
Утре няма да караме, защото отиваме
в амазонската джунгла, където една НПО работи в партньорство
с племенна общност, за да намалят обезлесяването.
АЯКУЧО, ПЕРУ
Ще видим как работи "Кул Ърт".
Методът им е различен, иновативен.
Дават възможности и работа на хората.
Помагат за постигане на стабилни доходи, премахват нуждата от изсичане на горите.
Да видим какво се случва.
Нямаше как да стигнем с моторите и отиваме с хеликоптер.
Потеглихме. Нагоре и надалеч.
Красиво е. Реката минава през долината.
Колко е хубаво!
Ще летим 140 км до кутивирените -
общност от племето ашанинка в амазонската джунгла.
Ще посетим едно от 12-те им селища.
Страхотно е.
Джунглата е много красива.
Всички буболечки и животни, и...
Всичко там долу
кипи от енергия.
Ето. Виж.
На онзи хълм има участък,
който е доста обезлесен.
Оголили са склона.
Лишават ни от чист въздух. - Да.
Сигурно е трудно.
Седиш си у дома, в малката си къща,
гледаш всички тези дървета.
Някой предлага да ти плати...
А друг ти казва, че трябва да опазваш горите.
Мислиш си, че трябва да храниш семейство.
Това не търпи отлагане.
И какво ще решиш?
Да, поставен си пред дилема, нали?
Това ли е мястото?
Има много хора.
Какви цветове!
Селото се казва Тинкарени, населението е почти 200 души.
Подкрепяме тази общност с мерките си за намаляване на емисиите.
Здравейте. Как сте? - Здравейте.
Значи казвате...
Означава "здравей" на ашанинка.
ИЗАБЕЛ, "КУЛ ЪРТ"
ДАНИЕЛ, ВОЖД
Добре дошли.
Дошли са тук отдалече, за да ни посетят.
Той поздрави всички вождове на различните селища
за това, че са дошли да ви посрещнат.
Ще боядисат лицата ви. Различно е за мъже и за жени.
Добре.
Здравей.
Много си хубав.
Приличаш на леопардче или нещо подобно.
И имаш криле, като птица. - Не виждам.
Как е "благодаря" на... - Грасиас.
Посрещнаха ни с прекрасна церемония.
Това е един от първите проекти на "Кул Ърт".
Продължава от около 10 години.
Общността на кутивирените
населява общо над 300 000 декара гори.
Ако работиш в гората и нямаш вода,
можеш да намериш лиани.
И можеш да пиеш от тях.
Използват се и в медицината.
Виж. Ето една.
Гледай. - Готово.
Вкусно и освежаващо.
За племената гората е като пазар.
Когато им трябва храна,
когато им трябват материали за къщите, идват в гората.
Тя е също източник на доходи за тяхното оцеляване.
Затова дойдохме тук и предоставихме финансиране,
за да не се чувстват принудени да изкарват доходи
чрез незаконна сеч или от кокаин.
Помагаме им да сведат обезлесяването до минимум.
Партньори сте на "Кул Ърт" от 10 г.
ДЖЕЙМИ, КУТИВИРЕНИ
Какво означава това за вас като общност?
Много от нас опазват и обичат горите.
От тях получаваме храната си
и всичко, от което се нуждаем.
Гората е много важна за нас.
С финансовата подкрепа децата им могат да ходят на училище.
Могат да си позволят повече медицински услуги.
Това е нещо хубаво за тях.
Иска да ни покаже къщата си. Ще отидем ли?
Да. - Да.
Добре.
Плетат.
Това е жена му Албертина.
Здравейте.
Има огромен дом.
Виж, има телевизор. Стерео е.
Хубаво е, нали? - Да.
Не мисля, че съм виждал подобно място, където...
Хората получават всичко необходимо от джунглата.
Очаква се, че чрез подпомагане на устойчиво земеделие
номадското племе ашанинка ще се задържи тук дълго време
и ще защитава горите си от изсичане.
Джейми, нали няма да се местиш?
Много съм се местил, но вече искам да се установя.
Мисля за следващите поколения,
за внуците си.
Искам да им оставя нещо.
Добро утро на всички.
Ето как се събудих насред джунглата.
В това красиво село.
Спах като бебе тук.
В селцето на кутивирените.
Освежаващо е.
Не са се налагали. Не са им казвали:
"Няма да сечете дървета". Разбирали са племената,
опитвали са да работят с тях,
за да им помогнат да не вредят на горите
и да оценят какво получават от тях.
С Чарли избрахме да пътуваме с електрически мотори
не защото сме природозащитници.
Мисля, че съображенията ни бяха, че това е бъдещето.
Обичаме електрически мотори.
Но по пътя осъзнахме какво се случва по света.
Не мога да повярвам, че посетихме Мачу Пикчу и "Кул Ърт",
и първия проект на УНИЦЕФ.
Всичко това сякаш бе в далечното бъдеще, но вече го направихме.
Преодолях Андите.
Трябва да преодолеем и този хълм. И това ще е, нали?
Не искам да се вълнувам.
Много красиво... Колко е хубаво!
Прекосихме Андите и сега слизаме 4000 м по-надолу
към крайбрежния град Ика в Перу.
После ще видим гигантските фигури на възраст 2000 г. -
известните фигури в Наска.
АЯКУЧО, ИКА, НАСКА
Днес ще видим невероятните фигури, издълбани в повърхността на земята.
Явно е предвидено да се гледат отгоре,
но тогава не е имало летателни апарати, така че...
За кого са направени? За извънземните ли?
Не знаем. Днес ще разберем.
Ще прелетим над платото Наска.
ЦЕЗАР, ВТОРИ ПИЛОТ
Възможно най-ниско.
Като стигнем до някоя фигура, ще обърнем наляво,
а после - надясно.
Така всички ще я видят. Нали?
Завоите ще са от 30 до 50 градуса.
Ще бъде забавно, нали?
Трябва да си намерим торбички, преди да се качим.
Тази торбичка е подходяща, нали? - Да.
Прозрачна е, ще се види какво си ял на закуска.
Сложете коланите.
Успокой се. Отпусни се. - Отпускам се.
Противно на теориите, включващи извънземни,
огромните изображения по-скоро представляват
молитва към боговете за дъжд.
Умираме.
Сега ще видим първата фигура.
Ето я. Ето там. Точно пред теб.
На хълма. На хълма.
Невероятно е.
Изображенията са над 1000. Височината на някои е над 400 метра.
Малко ми прилоша.
Сега аз не съм добре.
Да направим малки кръгове около нещо друго.
И тогава... - Става.
Искам да сляза.
Благодаря. - Много благодаря.
Дано да ви е харесало. - Беше чудесно.
Как бяха завоите?
Чудесни. - Хубави и плавни.
Не и за мен.
Отново потегляме.
Става горещо. Времето е сухо и горещо.
Леко се шофира.
Вече очаквам следващата държава -
Еквадор.
Ще е доста вълнуващо.
Готов ли си?
"Ривиан" направиха пробив.
Измислиха начин да зареждаме напълно моторите
от колите само за два часа.
Ето, имаме заряд. Да.
Разработиха технология за зареждане
специално за нас,
която ще се използва и в бъдеще.
Остават час и 24 мин до пълно зареждане.
Два часа и готово.
Мисля, че започвам да свиквам с движението в Перу.
Да.
Внимавай. По-полека.
Полека.
Боже.
Може да пуснат това като рекламен клип.
Ще привлече интерес. - Да, подходящо е.
"Внимавай".
Колко такива предавания има? - Започва отново след рекламите
с някой, който вика: "Внимавай, полека".
Знаеш какво става.
Запътили сме се към границата с Еквадор.
Ще посетим нашите хора от УНИЦЕФ,
които са устроили лагер в помощ на бежанците от Венецуела.
Стотици венецуелци напускат родината си
в опит да избягат от икономическата и хуманитарна криза.
Изминават стотици километри
през Колумбия и Еквадор, за да стигнат при семействата си,
да намерят работа в Перу и Чили.
ТУМБЕС, ПЕРУ
Има палатки и всичко необходимо.
Лагерът в Тумбес приютява около 100 майки с бебета,
както и 50 деца, които са без родителите си.
Това място подходящо ли е за деца?
Актьори са.
Здравейте.
Децата са много издръжливи.
Но се нуждаят от защита и подкрепа.
Представяш ли си да тръгнеш от Венецуела, да минеш през Колумбия и Еквадор,
за да стигнеш тук с автобус или пеша?
Жестоко е за тези деца.
Нямат време да изживеят детството си.
Мария е на 16 г., а брат й Ейбрахам е едва на 14 г.
А се грижат сами за себе си.
Тук са от 47 дни.
Как беше във Венецуела, когато я напуснахте?
Ситуацията беше критична.
Затова решихме да напуснем страната.
Трябваше да оставите дома си, училището и приятелите.
Всичко.
Най-много ми тежи, че оставих семейството си.
Раздялата бе трудна,
защото сме заедно от толкова време.
Съжалявам.
Да, трудно е. Много е тежко.
Ситуацията се променя бързо. - Да.
БИБИАНА, УНИЦЕФ
Хората губят работата си, парите им се обезценяват.
Продават всичко, което имат, и се опитват да избягат.
Оставили са майка си и по-големия си брат.
Знаят ли как се справят те във Венецуела?
Знаете ли нещо за майка си и брат си във Венецуела?
Хубавата ви майка. - Милата.
Не плачете.
Хубавото ми момче.
Съжалявам. - Да.
Вие сте силни деца.
Ще се оправите. Наистина.
Да.
Наблюдаваме нещо ужасяващо. Не могат да се върнат във Венецуела.
Могат да пътуват три дни с автобус, за да прекосят Перу и да стигнат до Чили,
където са някои членове на семейството им.
Там имат бъдеще, но са принудени да останат тук. Някои са тук от 47 дни.
ГРАНИЦАТА МЕЖДУ ПЕРУ И ЕКВАДОР
Много благодаря. - Добре.
Чудесно.
Лесно минахме границата
и влязохме в Еквадор.
Еквадор.
Може би следващият участък ще е най-трудният от пътуването.
Би трябвало да се стига от края на Южна Америка
до края на Северна по Панамериканската магистрала.
Но през 160-километровия район Дариен
няма път, само непроходими гори.
Там има терористи. Не би ви харесало.
РАЙОН ДАРИЕН
Значи трябва да се качим на кораб или да летим.
Толкова са тежки, че можем да ги прекараме само с кораб.
Трябва да стигнем до пристанището.
Тук няма никакъв обхват. По-добре да не се разделяме.
Ще те следваме до края на града. Откачено е.
Видяхте ли онзи със сребристата пушка?
Превод: Йорданка Неделчева